**Projektas**

## ŠILUTĖS RAJONO SAVIVALDYBĖS

## TARYBA

**sprendimas**

## DĖL ŠILUTĖS RAJONO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS NUSTATYMO

#### 2016 m. gegužės d. Nr. T1-

#### Šilutė

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, 18 straipsnio 1 dalimi, Šilutės rajono savivaldybės taryba n u s p r e n d ž i a:

 1. Nuo 2016 m. rugsėjo 1 d. nustatyti Šilutės rajono savivaldybės švietimo įstaigų didžiausią leistiną pareigybių skaičių ([pridedama](SVI04priedasR.xls)).

 2. Pripažinti netekusiais galios: Savivaldybės tarybos 2015 m. gegužės 28 d. sprendimą Nr. T1-2511 „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“; Savivaldybės tarybos 2015 m. birželio 25 d. sprendimą Nr. T1-2562 „Dėl Šilutės rajono savivaldybės tarybos 2015 m. gegužės 28 d. sprendimo Nr. T1-2511 „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“ pakeitimo“.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sigitas Šeputis

2016-04-

Virgilijus Pozingis

2016-04-20

Živilė Targonskienė

2016-04-20

Vita Stulgienė

2016-04-20

Parengė

Birutė Tekorienė

2014-04-19

**ŠILUTĖS RAJONO SAVIVALDYBĖS ADMINISTRACIJOS**

**ŠVIETIMO SKYRIUS**

**AIŠKINAMASIS RAŠTAS**

**DĖL TARYBOS SPRENDIMO „DĖL ŠILUTĖS RAJONO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS NUSTATYMO“ PROJEKTO**

2016-04-19

Šilutė

**1. Parengto projekto tikslai ir uždaviniai.**

Nustatyti didžiausią leistiną pareigybių skaičių švietimo įstaigose.

**2. Kaip šiuo metu yra sureguliuoti projekte aptarti klausimai.**

 Didžiausias leistinas darbuotojų skaičius švietimo įstaigose buvo patvirtintas Savivaldybės tarybos [2015 m. gegužės 28 d. sprendimu Nr. T1-2511](http://www.infolex.lt/silute/Default.aspx?Id=3&DocId=34491) „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“. Pakeitimas patvirtintas Savivaldybės tarybos [2015 m. birželio 25 d. sprendimu Nr. T1-2562](http://www.infolex.lt/silute/Default.aspx?Id=3&DocId=34691). Pradėjus įgyvendinti mokyklų tinklo pertvarkos planą, nuo 2016 m. rugsėjo 1 d. keičiasi reorganizuojamų ir reorganizacijoje dalyvaujančių mokyklų pareigybių skaičius. Pagalbos mokiniui specialistų skaičius konkrečioje mokykloje keičiasi dėl mokinių skaičiaus, kuriems reikalinga specialistų pagalba. Po 0,5 etato mažėja Juknaičių ir Rusnės pagrindinių mokyklų direktorių pavaduotojų ikimokykliniam ugdymui – ikimokyklinių ugdymo grupių šiose įstaigose yra 3 ir 2. Iš viso sumažėja 34,25 etatų: 14,25 etatų-pedagoginių darbuotojų, 20 etatų - aptarnaujančio personalo (aiškinamojo [rašto 1](SVI04aiskin1priedasR.xls) ir [2 priedai](SVI04aiskin2priedasR.xls)).

**3. Kokių pozityvių rezultatų laukiama.**

Nustačius švietimo įstaigų didžiausią leistiną pareigybių skaičių, vadovas pasitvirtina įstaigos struktūrą ir pareigybių sąrašą.

**4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**

Neturėtų būti.

**5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.**

Nėra.

**6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.**

Nereikia.

**7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

Pareigybių skaičiaus pasikeitimai aptarti su švietimo įstaigų vadovais. Patvirtinus sprendimo projektą, švietimo įstaigose nuo 2016 m. rugsėjo 1 d. liktų 794,19 etatas. Išmokėjus išeitines kompensacijas, per mėnesį būtų sutaupoma: iš MK – apie 14 500, iš savarankiškų lėšų –apie 8 800 eurų. Per metus iš viso apie 280 000 eurų (darbo užmokestis ir sodra). Įdiegus aplinkos stebėjimo kameras miesto ikimokyklinėse įstaigose, bus atsisakyta 12 sargų etatų (per metus būtų sutaupoma dar apie 90 000 eurų).

**8. Projekto autorius ar autorių grupė.**

Švietimo skyriaus vedėja Birutė Tekorienė, Centralizuotos buhalterijos vyriausioji specialistė Danutė Kuznecova.

**9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**

Nėra.

**10. Kiti, autorių nuomone, reikalingi pagrindimai ir paaiškinimai.**

Skyriaus vedėja Birutė Tekorienė